ایم کروناندھی

متُوویل کرونانِدھی (پیدائش 3 جون 1942- وفات 7 اگست 2018) بھارتی سیاست دان اور ریاست تمل ناڈو کے وزیر اعلیٰ رہے ہیں۔ وہ 1969ء سے 2011ء کے دوران میں پانچ بار سیاست کے وزیر اعلیٰ رہے۔ وہ ایک طویل عرصے تک دراوڑ تحریک کے رہنما رہے اور دو مرتبہ دراویڑا مونیترا کازاگم سیاسی پارٹی کے صدر رہے۔ سیاست میں آنے سے قبل وہ تمل فلم انڈسٹری میں بحیثیت منظر نویس کام کرتے تھے۔ انہوں نے تمل زبان میں کئی افسانے، ڈرامے، ناول اور کئی جلدوں کی ذکریات لکھ کر تمل لٹریچر میں اپنی خدمات دی ہیں۔ 

کرونا نیدھی کی وفات 7 اگست 2018ء کو 6:10 شام چینائی کے کاویری ہسپتال میں ہوئی۔ عمر کے آخری حصہ میں وہ کئی بیماریوں کے شکار ہو گئے اور جسم کے متعدد اعضا نے کام کرنا بند کر دیا تھا۔

انتدائی زندگی اور خاندان 
ان کی ولادت ناگاپٹینم ضلع کے تھریککولائی نامی گاؤں میں ہوئی۔ ان کے والد موتھویلو اور والدہ انجو تھیں۔ اسکول کی تعلیم کے دوران میں کرونا ندھی کو ڈراما، شاعری اور ادب میں دلچسپی تھی۔ کرونا ندھی اسپیکر الگیریسامی سے متاثر تھے، وہ جسٹس پارٹی کے ستون تصور کیے جاتے تھے اور عمر کے چودہویں سال ہی سماجی خدمات سے وابستہ ہو گئے تھے۔

منظر نگاری 

کرونا ندھی نے اپنے کیئر کا آغاز تمل فلموں میں بحیثیت منظر نگا ر کیا۔  ان کی پہلی فلم بحیثیت منظر نگار راجکماری تھی، کوئبمٹور میں واقع جوپیٹر پکچرذ نے اس فلم کو پروڈیوز کیا اور اے ایس اے نے ہدایات دیں۔ اس فلم کے ہیرو ایم جی راما چندرن تھے۔ اس دوران مستقبل کے فلمی ہیرو اور بعد میں اے آئی اے ڈی ایم کے کے بانی ایم جی راما چندرن کرونا ندھی کے پکے دوست بن گئے اور بعد کے دنوں میں دونوں دوست ایک دوسرے کے سیاسی حریف بن گئے۔ اس فلم سےان کو خوب شہرت ملی۔ اور یہیں سے ان کی منظر نگاری کی صلاحیت کا اندازہ ہوا اور یہ سلسلہ کئی فلموں تک چلا۔کرونا ندھی 2011ء تک منظرنگاری کرتے تھے جب کہ وہ سیاست میں کافی فعال تھے۔ اسی سال انہوں نے تاریخی فلم پونار شنکر لکھی۔ بعد میں انہوں نے سینٹرل اسٹوڈیوز کے لے کام کیا اور ایم جی آر کے لیے ابھیمانیو 1948 لکھی اور ایم جی راما چندرن کے لیے کے لیے بھی دو فلمیں لکھیں۔ 1949ء میں وہ موڈرن تھیٹر کے لیے منظر نویس بن گئے اور کئی فلمیں لکھیں۔

پارا شکتی 
ان کی سب سے اہم فلم پارا شکتی ہے جو تمل سنیما میں ایک سنگ میل ثابت ہوئی۔ کیونکہ اس فلم سے ہی دراویڑی تحریک کو تقویت ملی۔ ابتداءا اس فلم کو تنازعات کا سامنا کرنا پڑا مگر بالآخر 1952ء کو ریلیز ہوئی۔  اور باکس آفس پر بڑی ہٹ ثابت ہوئی۔ راسخ الاعتقاد ہندؤوں نے اس فلم پر سخت ناراضگیاں جتائیں کیونکہ اس میں برہمن واد پر تنقید کی گئی تھی۔ 
دو اور فلمیں جن میں اسی طرح کے پیغامات پوشید تھے، پانام 1952 اور تھانگراتھنم (1960ء) تھیں۔ ان فلموں میں بیوہ عورتوں کی دوسری شادی، اچھوت روک تھام، زمینداری روک تھام اور مذہبی منافقت جیسے موضوعات کو جگہ دی گئی تھی۔

طرز تحریر 
اپنی عقلمندی اور طرز تکلم کے باعث وہ بہت ایک مشہور سیاست دان کے طور پر ابھرنے لگے۔ کیونکہ ان کی فلموں اور ڈراموں میں بہت واضح اور اہم سماجی پیغامات عوام میں مقبول ہونے لگے تھے،یہ بات الگ ہے کہ ان کی فلموں کو سنسرشپ کا شکار ہونا پڑا اور 1952ء یں دو فلمیں پابندی کا شکار ہوئیں۔وہ تاریخ اور سماجی اصلاح پر خوب لکھتے تھے جن سے ان کی دراویڑی تحریک کو بھی تقویت ملتی تھی۔
وہ سی این اننادورائی کے ساتھ تمل فلموں کے ذریعے اپنی تحریک کو بڑھاوا دینے لگے اور لوگوں میں دراویڑی تحریک کے لیے سماج واد اور نسل واد کا پیغام دینے لگے اور اپنے سیاسی خیالات کی تشہیر کرنے لگے۔

ادب 
تمل ادب میں ان کی شراکت داری کافی معنی رکھتی ہے۔ انہوں نے نظمیں، خطوط، منظر نگاری، ناول، سوانح عمری، تاریخی ناول، سٹیج ڈراما، مکالمہ اور فلمی گانے لکھے ہیں۔ انہوں نے کئی مضامین اور کتابیں بھی لکھی ہیں۔ ادب کے علاوہ انہوں نے اپنے فن اور فن تعمیر کے ذریعے تمل زبان کی تعمیر میں بھی حصہ لیا۔ کنیاکماری میں انہوں نے تھریوللوار کے اعزاز میں ان کا 133 فٹ اونچا مجسمہ بنایا۔

کتب 
ان تصنیف کردہ کتابوں میں سانگا تھامیز، تھریروککورال اورائی، پوننار سنکار، رومپوری پاندیان، تھینپندی سنگم، ویللیکھزمائی، نینجوککو نیدھی، ینیئاوائی ایروباتھی اور کورالویام شامل ہیں۔ ان کی نظمی اور نثر کتب کی تعداد 100 سے کچھ اوپر ہے۔

سیاست 
جسٹس پارٹی کے رکن الگرسوامی کی ایک تقریر سے متاثر ہو کر کرونا ندھی نے 14 سال کی عمر میں ہی سیاست میں قدم رکھ دیا، انہوں نے ہندی مخالف تحریک میں حصہ لیا۔ اپنے علاقہ کے نوجواں کے ساتھ مل کر ایک تنظیم کی بنیاد رکھی۔ اس تنظیم کے ارکان کو انہوں نے ہاتھ سے لکھا ایک اخبار مانور یسان تقسیم کیا۔ پھر انہوں نے طالبعلموں کے لیے ایک تنظیم بنائی جس کا نام تمل ناڈو مانور مندرام رکھا۔ اور یہ دراویڑی تحریک کی پہلی طالبعلموں کی تنظیم تھی۔ کرونا ندھی اپنی تنظیم کے ساتھیوں کے ساتھ سماجی خدمات میں ہمیشہ ملوث رہے۔ یہاں انہوں نے تنظیم کے ارکان کے لیے ایک اخبار جاری کیا، جو بعد میں موراسولی کے نام سے مشہور ہو کر ڈی ایم کے کا رسمی اخبار بن گیا۔وہ پہلی تحریک جس کی بنا پر کرونا ندھی کو تمل سیاست میں ابتدائی مقام حاصل ہوا وہ کللاکوڈی کی تحریک تھی۔ اس قصبہ کا اصلی نام کللاکوڈی تھا، ایک سیمینٹ کی کمپنی کے نام پر اس کا نام ڈالمیاپورم کر دیا گیا، ڈی ایم کے مانگ کی کہ قصبہ کا نام واپس کللاکوڈی رکھا جائے۔ اس احتجاج میں کرونا ندھی نے اور ان کے ساتھوں نے ویلوے اسٹیشن سے ڈالمیاپورم ہٹا دیا اور ریلوے پٹری پت لیٹ گئے جس سے ٹرین کی آواجاہی بند ہو گئی۔ اس احتجاج میں دو اموات ہوئیں اور کرونا ندھی کو گرفتار کر لیا گیا۔

طاقت کا حصول 
1957ء کے انتخابات میں 33 سال کی عمر میں کرونا ندھی نے اسمبلی انتخابات میں کولیتھالائی حلقہ سے جیت حاصل کر کے تمل ناڈی اسبلی میں قدم رکھا۔ 1961ء میں ڈی ایم کے کے خزانچی بنے اور 1962ء میں صوبائی ام]سمبلی میں حزب مخالف کے لیڈر بنے اور 1967ء میں جب ان کی جماعت اقتدار میں آئی تو وہ وزیر برائے عوامی خدمات بنے۔

وزیر اعلیٰ 
969ء میں اننادورائی کی وفات ہوئی اور کرونا ندھی تمل ناڈو کے وزیر اعلیٰ اور ڈی ایم کے کے صدر ول بن گئے ۔ صدر کو عہدہ پیریار کے لیے خالی تھا کیونکہ اننادورائی پارٹی کے صرف جنرل سکریٹری تھے۔ تمل ناڈو کی سیاست میں سیاست کے اپنے طویل سفر میں انہوں نے پارٹی اور حکومت میں کئی عہدے سنبھالے۔

70 کی دہائی اور ایمرجنسی 
ڈی ایم کے وہ واحد حکمراں جماعت تھی جس نے ایمرجنسی کی مخالفت کی تھی جس کے نتیجہ میں اندرا گاندھی نے کرونا ندھی ی حکومت کو ختم کر دیا اور جماعت کے کئی رہنماؤں کو گرفتار کر لیا۔ ایمجرنسی کے بعد ڈی ایم کے نے جنتا پارٹی سے اتحاد کر لیا لیکن بدعنوانیوں کے الزامات کی وجہ سے اسمبلی انتخابات ہور گئی۔
کرونا ندھی نےاپنے گہرے دوست ایم جی راما چندرن کو پارٹی سے نکال دیا جس کے جواب میں انہوں نے اے آئی اے ڈی ایم کے پارٹی بنائی اور جلد ہی حکومت بنا لی۔ اور 1987ء میں ایم جی راما چندرن کی وفات تک کرونا ندھی حکومت نہیں بنا سکے اور مسلسل انتخابات ہارتے رہے۔

80 اور 90 کی دہائی 
1080 کی دہائی میں راجیو گاندھی کے قتل کے بعد مرکزی حکومت نے کرونا ندھی قانون اور آرڈر میں ڈھیل دینے پر وزارت اعلیٰ سے برطرف کر دیا، ایک قلیل مدت کی پابندی کے بعد 1996ء کے انتخابات میں ایک طرفہ جیت حاصل کرنے کے بعد وہ پھر وزیر اعلیٰ بنے ۔ پانچ سال کی حکومت کے بعد ان کی جماعت 2001ء کے انتخابات میں جے للتا کی اے ائی اے ڈی ایم کے سے ہار گئی۔

2000 کی دہائی 
13 مئی 2006ء کو پھر وہ انتخاب جیتے اور حکومت می واپسی کی جب ان کے اتحاد نے ان کی بنادی حریفہ جے للتا کو 2006 کے انتخابات میں ششکست دی۔ At پانچ کی انتظامیہ کے بعد 2011ء میں کرونا ندھی جے للتا سے انتخابات ہار گئے اور حکومت گنوا بیٹھے۔ 2016ء کے انتخابات میں دونوں جماعتوں کے درمیان میں قریبی مقابلہ رہا مگر جے للتا کی اے ائی اے ڈی ایم کے بازی مارگئی۔
انہوں نے 1957ء سے 2016ء کے دوران میں 13 بار اسمبلی انتخابات میں کامیابی حاصل کی۔

عالمی تمل کانفرس 
1970ء میں پیرس میں منعقدہ عالمی تمل کانفرنس کے اففتاحی دن کرونا ندھی نے خصوصی خطاب دیا۔ 1087ء میں کوالالامپور میں ہوئے چھٹے عالمی تمل کانفرس کے افتتاحی دن بھی اپنا خصوصی خطاب دیا۔ کرونا ندھی نے عالمی کلاسیکل تمل کانفرسن 2010ء کا رسمی گانا لکھا جسے اے آر رحمان نے موسیقی دی۔

بیماری اور موت 
اکتورب 2016ء سے ہی ان کی طبیعت ناساز چل رہی تھی جس کی وجہ سے عوام کے سامنے آنا کم کر دیا تھا۔ آخرہ دفعہ انہوں نے 3 جون 2018ء کو اپنے 94ویں یوم پیدائش کے موقع پر اپنی زیارت کروائی تھی۔
28 جولائی کو ان کی حالت انتہائی نازک ہو گئی اور ان کو کاویری ہسپتال میں داخل کیا گیا۔  اسی ہسپتال میں وہ 7 اگست 2018ء کو 6:10 شام موت کی آغوش میں چلے گئے۔ ان کی موت کی وجہ لمبی بیماری اور کئی جسمانی اعضا کا ناکام ہونا بتایا جا رہا ہے۔ 

حکومت تمل ناڈو نے 8 اگست کو یوم تعطیل کا اعلان کر دیا ۔ او ر اگلے سات دنوں تک ماتم منانے کا بھی اعلان کیا۔ اور قومی پرچم بھی سرنگوں کر دیا جائے گا۔

حکومت ہند نے بھی 8 اگست کو قومی یوم ماتم منانے کا اعلان کیا۔ اوربشمول دہلی تمام صوبہ جات کی دارالحکومات میں قومی پرچم سرنگوں رہے گا۔ 

حکومت کرناٹک اور بہار نے بالترتیب ایک اور دو دنوں کی چھٹی کا اعلان کیا۔ 

اعزازات و انعامات

 سنہ 1971ء میں اننا مالائی یونیورسٹی نے انہیں اعزازی ڈاکٹریٹ کی سند سے نوازا۔
 ان کی کتاب تھین پنڈی سنگم کے لیے تمل یونیورسٹی، تنجاور نے انہیں راجا راجن اعزاز سے نوازا۔ 
 15 دسمبر 2006ء کو تمل ناڈو کے گورنر اور مدورائی کاماراج یونیورسٹی کے چانسلر سرجیت سنگھ برنالا نے کرونا ندھی کو اعزازی ڈاخٹریٹ کی سند عطا کی۔
 جون 2007ء کو تمل ناڈو مسلم مکل کاتچی نے اعلان کیا کرونا ندھی کو یاران ملت اعزاز سے نوازا جائے گا۔

تنازعات 
 سرکاریہ کمیٹی نے ویرانم پروجیکٹ کے ٹینڈر الاٹ کرنے کے سلسلے میں ان کو بدعنوان پایا۔ 
 اندرا گاندھی نے کرونا ندھی حکومت کو بد عنوانی کے الزامات کی بنیاد پر معطل کر دیا۔
 2001ء میں چینائی میں فلائی اوور کی تعمیر میں بدعنوانی کے سبب ان کو گرفتار کر لیا گیا۔

رام سیتو قضیہ 
کرونا ندھی نے ہندوؤں کے بھگوان رام کے وجود پر سوال اٹھائے۔ انہوں نے کہا کہ ان کے اس بیان سے پورے ملک میں تنازعات کا ماحول پیدا ہو گیا۔ بی جے پی رہنما روی شنکر پرساد نے کرونا ندھی پر مذہبی بھید بھاؤ کا الزام لگایا اور کہا “ ہم یہ جاننا چاہتے ہیں کہ آیا کرونا ندھی دوسرے مذاہب کے خلاف بھی ایسے بیانات دے سکتے ہیں؛ امید ہیں یا نہیں دے سکتے۔“

لٹے کے ساتھ تعلقات 
راجیو گاندھی قتل کی تحقیقات کی سربراہی کرنے والی جین کمیشن نے کرونا ندھی پر تامل ٹائگرز کو ترغیب دینے کا الزام لگایا۔ ۔ عبوری رپورٹ کے مطابق تمل ناڈو کے وزیر اعلیٰ اور ان کے ہم جماعت ارکان لٹے کو راجیو گاندھی کے خلاف ورغلانے اور قتل پر آمادہ کرنے کے ملزم تھے۔ لیکن حتمی رپورٹ میں سارے الزامات غلط ثابت ہوئے۔  اپریل 2009ء میں این ڈی ٹی وی کو دیے اپنے ایک انٹرویو میں کرونا ندھی نے ایک متنازع بیان دیا؛ “پربھاکرن میرا ایک اچھا دوست ہے“ انہوں نے مزید کہا ‘‘بھارت راجیو گاندھی کے قتل کے لیے لٹے کو کبھی معاف نہیں کرسکتا۔

اقرباء پروری 
کرونا ندھی کے سیاسی حریفوں نے ان پر اقرباء پروری کو فروغ دینے کا الزام لگایا۔  1975ء کے بعد سے انہوں نے کافی تکالیف برداشت کیں، میسا ایکٹ کے تحت ان کو جیل میں ڈال دیا گیا اور بہت بری طرح ان کو مارا گیا، ان کو بچانے کی پاداش میں ان کا ایک ہم جماعت مارا گیا۔ 
1989ء اور 1996ء میں جب کرونا ندھی وزیر اعلیٰ تھے تب ان کے بیٹے اسٹالن ایم ایل اے تھے مگر کبھی بھی ان کو کابینہ میں کوئی جگہ نہیں ملی۔ حالانکہ ان کے مخالفین اور خود جماعت کے سینئر رہنما پارٹی میں اسٹالن کی ترقی کو لیکر پریشان رہے ہیں۔ اسٹالن چینائی کے 44ویں میئر بنے اور پہلی بار براہ راست منتخب ہونے والے میئر تھے۔ جب وہ چوتھی بار ایم ایل اے بنے تب کروندھی حکومت میں ان کو وزیر بنایا گیا اور 2009ء میں ان کو ترقی دیکر نائب وزیر اعلیٰ بنا دیا گیا۔ کرونا ندھی کی دختر کنی موزھی فی الحال راجیہ سبھا میں ایم پی ہیں۔

انتخابات اور عہدے 
1957ء سے انہوں نے ہمیشہ تمل ناڈو اسمبلی انتخابات میں جیت حاصل کی ہے سوائے 1984ء کے کہ اس بار انہوں نے انتخابات میں حصہ نہیں لیا تھا۔

مجلس قانون ساز میں عہدے

حوالہ جات 

1924ء کی پیدائشیں
2018ء کی وفیات
بھارت میں ریاستی جنازے
بھارت میں ہنگامی صورت حال کے دوران میں قید بھارتی
بھارتی ملحدین
تمل ناڈو کے منظر نویس
تمل ناڈو کے وزرائے اعلیٰ
تمل منظر نویس
ضلع ناگاپٹنم کی شخصیات
بھارتی مرد ڈراما نگار اور ڈراما نویس
بھارتی مرد منظر نویس
تمل ناڈو کے سیاستدان
Short description is different from Wikidata